3.11. Μελάνι
| 3. Εργαλεία ζωγραφικής |

### 3.11. Μελάνι

Σχήμα 14.88. Το εργαλείο «μελάνι» στην εργαλειοθήκη

Το εργαλείο μελανιού χρησιμοποιεί μια προσομοίωση πένας μελανιού με ελέγξιμη μύτη για να βάψει συμπαγείς πινελιές με μια εξομαλυμένη άκρη. Το μέγεθος, σχήμα και γωνία της μύτης μπορούν να οριστούν για να προσδιορίσουν την απόδοση των πινελιών.

#### 3.11.1. Ενεργοποίηση του εργαλείου

Μπορείτε να βρείτε το εργαλείο μελανιού με πολλούς τρόπους:

- Στο μενού εικόνας μέσα από Εργαλεία → Εργαλεία ζωγραφικής → μελάνι.

- Με κλικ στο εικονίδιο του εργαλείου: στην εργαλειοθήκη,

- ή χρησιμοποιώντας τη συντόμευση πληκτρολογίου K.

#### 3.11.2. Τροποποιητικά πλήκτρα (Προεπιλογές)

Ctrl

  Αυτό το πλήκτρο αλλάζει τη μύτη σε επιλογέα χρώματος.

#### 3.11.3. Επιλογές

Σχήμα 14.89. Επιλογές εργαλείου μελανιού

Κανονικά, οι επιλογές εργαλείου εμφανίζονται σε ένα παράθυρο προσδεμένο κάτω από την εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τα προσπελάσετε από τη γραμμή μενού εικόνας μέσα από Παράθυρα → Προσαρμόσιμα παράθυρα → Επιλογές εργαλείων που ανοίγει το παράθυρο επιλογής του επιλεγμένου εργαλείου.

Κατάσταση, αδιαφάνεια
  Δείτε το κοινές επιλογές εργαλείου ζωγραφικής για μια περιγραφή των επιλογών εργαλείου που εφαρμόζονται σε πολλά ή όλα τα εργαλεία ζωγραφικής.
Ρύθμιση
  Μέγεθος

    Ελέγχει το φαινομενικό πλάτος της μύτης πένας με τιμές από 0 (πολύ λεπτό) μέχρι 20 (πολύ χοντρό).

  Γωνία

    Αυτό ελέγχει την φαινομενική γωνία της μύτης πένας σχετικά με το οριζόντιο.

Ευαισθησία
  Μέγεθος

    Αυτό ελέγχει το μέγεθος της μύτης, από ελάχιστο έως μέγιστο. Σημειώστε ότι ένα μέγεθος 0 δεν καταλήγει σε μύτη μηδενικού μεγέθους, αλλά μάλλον σε μύτη ελάχιστου μεγέθους.

  Κλίση

    Ελέγχει τη φαινομενική κλίση της μύτης σχετικά με το οριζόντιο. Αυτός ο έλεγχος και ο έλεγχος γωνίας που περιγράφεται πιο πάνω αλληλοεξαρτώνται. Ο πειραματισμός είναι το βέλτιστο μέσο μάθησης της χρήσης τους.

  Ταχύτητα

    Αυτό ελέγχει το αποτελεσματικό μέγεθος της μύτης ως λειτουργία ταχύτητας σχεδίασης. Δηλαδή, όπως με τη φυσική πένα, όσο πιο γρήγορα σχεδιάζετε, τόσο πιο στενή η γραμμή.

Τύπος και σχήμα
  Τύπος

    Υπάρχουν τρία σχήματα μύτης για επιλογή μεταξύ: κύκλου, τετραγώνου και ρόμβου.

  Σχήμα

    Η γεωμετρία του τύπου μύτης μπορεί να ρυθμιστεί με πατημένο το κουμπί 1 του ποντικιού στο μικρό τετράγωνο στο κέντρο του εικονιδίου σχήματος και μετακίνησης του γύρω-γύρω.

3.10. Αερογράφος |  | 3.12. Κλωνοποίηση

Report a bug in GIMP Report a documentation error