9. Αλλαγή μεγέθους πινέλου
| Κεφάλαιο 7. Ζωγράφισμα με το GIMP |

## 9. Αλλαγή μεγέθους πινέλου

Από την έκδοση GIMP 2.4 όλα τα πινέλα έχουν μεταβλητό μέγεθος που μπορεί να αλλαχθεί.

### 9.1. Πώς να αλλάξετε το μέγεθος ενός πινέλου

Μπορείτε να αλλάξετε το μέγεθος του πινέλου με πολλούς τρόπους:

1. Χρήση του ρυθμιστή Μεγέθους των επιλογών εργαλείου. Τα εργαλεία μολύβι, πινέλο, σβήστρα, αερογράφος, κλωνοποίηση, επούλωση, προοπτική κλωνοποίηση, θόλωση/όξυνση και ξάνοιγμα/σκοτείνιασμα έχουν έναν ρυθμιστή για την μεταβολή το μεγέθους του πινέλου.

   Σχήμα 7.20. Ο ρυθμιστής μεγέθους

2. Χρησιμοποιώντας τα προεπιλεγμένα πλήκτρα συντόμευσης για την αλλαγή του μεγέθους ενός εργαλείου:

   - Μείωση του μεγέθους κατά 1: [

   - Αύξηση του μεγέθους κατά 1: ]

   - Μείωση του μεγέθους κατά 10: {

   - Αύξηση του μεγέθους κατά 10: }

3. Χρησιμοποιώντας τις προεπιλεγμένες ενέργειες κύλισης του ποντικιού για την αλλαγή του μεγέθους ενός εργαλείου:

   - Μείωση μεγέθους κατά 1: Ctrl+Alt+τροχός κύλισης προς τα κάτω

   - Αύξηση μεγέθους κατά 1: Ctrl+Alt+τροχός κύλισης προς τα επάνω

4. Μέσω προγραμματισμού του τροχού του ποντικιού:

   1. Στο κεντρικό παράθυρο του GIMP κάντε κλικ στο Επεξεργασία → Προτιμήσεις.

   2. Στην αριστερή στήλη του νέου παραθύρου επιλέξτε Συσκευές εισόδου → Ελεγκτές εισόδου.

   3. Μπορείτε να δείτε Πρόσθετοι ελεγκτές εισόδου σε δυο στήλες: Διαθέσιμοι ελεγκτές και Ενεργοί ελεγκτές.

      Στην στήλη Ενεργοί ελεγκτές διπλό κλικ στο στοιχείο Κύριος τροχός ποντικιού.

   4. Θα εμφανιστεί ένα νέο παράθυρο: Διευθέτηση ελεγκτή εισόδου.

      Στην αριστερή στήλη Συμβάν, πατήστε το Κύλιση προς τα πάνω για να επισημανθεί.

   5. Πατήστε κουμπί Επεξεργασία (στην μέση του κάτω μέρους της λίστας).

   6. Θα εμφανιστεί το παράθυρο Επιλογή ενέργειας συμβάντος ελεγκτή.

      Αναπτύξτε το στοιχείο Εργαλεία πατώντας επάνω στο μικρό τρίγωνο στα αριστερά του.

   7. Στην αριστερή στήλη Συμβάν, πατήστε Αύξηση κλίμακας πινέλου για να το επισημάνετε και μετά πατήστε το πλήκτρο Εντάξει.

   8. Τώρα, μπροστά από το Κύλιση προς τα πάνω εμφανίζεται αύξηση κλίμακας πινέλου εργαλείων ζωγραφικής.

   9. Κλείστε το παράθυρο.

   10. Με τον ίδιο τρόπο, προγραμματίστε τα στοιχεία Κύλιση προς τα κάτω με Μείωση κλίμακας πινέλου.

   11. Μην ξεχάσετε να πατήσετε το κουμπί Εντάξει του κύριου παραθύρου Προτιμήσεις.

   Μετά από αυτές τις μακρές εξηγήσεις μπορείτε να χρησιμοποιήσετε τον τροχό του ποντικιού σας για να μεταβάλλετε το μέγεθος του πινέλου. Για παράδειγμα, επιλέξτε το εργαλείο του μολυβιού με το «Κυκλικό» πινέλο. Τοποθετήστε τον δείκτη μέσα στο παράθυρο της εικόνας και χρησιμοποιήστε τον τροχό του ποντικιού και προς τις δυο κατευθύνσεις, μπορείτε να δείτε τον «Κύκλο» να συρρικνώνεται ή να μεγαλώνει.

5. Μπορείτε να προγραμματίσετε τα πλήκτρα κατεύθυνσης «επάνω» και «κάτω» του πληκτρολογίου.

   Η μέθοδος είναι η ίδια με εκείνη για τον τροχό του ποντικιού. Οι μόνες διαφορές είναι:

   - Στην στήλη Ενεργοί ελεγκτές, διπλό κλικ στο στοιχείο Κύριο πληκτρολόγιο.

   - Στην στήλη Συμβάν, κλικ στο Δρομέας επάνω για το πρώτο πλήκτρο και στο Δρομέας κάτω για το δεύτερο πλήκτρο.

   - Έπειτα χρησιμοποιήστε τα δύο πλήκτρα (επάνω βέλος και κάτω βέλος) και το αποτέλεσμα θα είναι ίδιο σαν να χρησιμοποιείτε τον τροχό του ποντικιού.

8. Το πλαίσιο διαλόγου GIH |  | 9.2. Γρήγορη δημιουργία πινέλου

Report a bug in GIMP Report a documentation error