4.16. Στρογγυλεμένο ορθογώνιο
| 4. Το μενού «Επιλογή» |

### 4.16. Στρογγυλεμένο ορθογώνιο

Σχήμα 16.47. Παράδειγμα χρήσης στρογγυλεμένου ορθογωνίου σε επιλογή

Εικόνα με επιλογή

Μετά το «Στρογγυλεμένο ορθογώνιο»

Η εντολή Script-Fu «Στρογγυλεμένο ορθογώνιο» μετατρέπει μια υπάρχουσα επιλογή (ορθογώνια, ελλειπτική ή άλλου σχήματος) σε μια ορθογώνια επιλογή με στρογγυλεμένες γωνίες. Οι γωνίες μπορούν να καμπυλωθούν προς τα μέσα (κοίλες) ή προς τα έξω (κυρτές). Για να γίνει αυτό, η εντολή προσθέτει ή αφαιρεί κύκλους στις γωνίες της επιλογής.

#### 4.16.1. Ενεργοποίηση της εντολής

Μπορείτε να προσπελάσετε αυτή την εντολή από τη γραμμή μενού εικόνας μέσα από Επιλογή → Στρογγυλεμένο ορθογώνιο….

#### 4.16.2. Περιγραφή του παραθύρου διαλόγου «Στρογγυλεμένο ορθογώνιο»

Σχήμα 16.48. Ο διάλογος «Στρογγυλεμένο ορθογώνιο»

Ακτίνα (%)

  Μπορείτε να εισάγετε την ακτίνα της στρογγυλεμένης γωνίας σε ποσοστό χρησιμοποιώντας έναν ολισθητή ή πεδίο κειμένου. Αυτή η τιμή είναι ποσοστό του ύψους ή του πλάτους, όποιο είναι μικρότερο.

Κοίλες

  Εάν σημειώσετε αυτό το πλαίσιο, οι γωνίες θα είναι κοίλες (καμπύλωση προς τα μέσα), αντί για κυρτές (καμπύλωση προς τα έξω).

4.15. Παραμόρφωση |  | 4.17. Εναλλαγή γρήγορης μάσκας

Report a bug in GIMP Report a documentation error