3.7. Ετικετοποίηση
| 3. Διάλογοι σχετικοί με το περιεχόμενο εικόνας |

### 3.7. Ετικετοποίηση

Στους διαλόγους πινέλων, διαβαθμίσεων, μοτίβων και παλετών και μερικούς άλλους προσαρτήσιμους διαλόγους, μπορείτε να ορίσετε ετικέτες και έπειτα, μπορείτε να αναδιοργανώσετε τα στοιχεία σύμφωνα με τις επιλεγμένες ετικέτες μόνο.

Έχετε δύο πεδία εισαγωγής:

Σχήμα 15.65. Ετικετοποίηση

- Πεδίο «Φίλτρο»: Εδώ, μπορείτε να εισάγετε μια προκαθορισμένη προηγουμένως ετικέτα ή να επιλέξετε μια ετικέτα στην αναδυόμενη λίστα που παίρνετε με κλικ στο κεφάλι του τόξου στο δεξί άκρο του πεδίου. Πινέλα, διαβαθμίσεις, μοτίβα ή παλέτες φιλτράρονται και μόνο αυτά που έχουν αυτήν την επιλεγμένη ετικέτα θα εμφανιστούν. Μπορείτε να εισάγετε πολλές ετικέτες, που χωρίζονται με κόμματα.

- Πεδίο «εισαγωγή ετικέτας»: Εδώ, εμφανίζονται οι ετικέτες που ανήκουν στο τρέχον πινέλο, διαβάθμιση, μοτίβο ή παλέτα. Μπορείτε να προσθέσετε μια άλλη ετικέτα στο τρέχον στοιχείο με κλικ σε μία από τις προκαθορισμένες ετικέτες στην αναδυόμενη λίστα του πεδίου. Μπορείτε επίσης να δημιουργήσετε τη δικιά σας ετικέτα για αυτό το στοιχείο γράφοντας το όνομα της στο πεδίο. Έπειτα εμφανίζεται η νέα ετικέτα στην αναδυόμενη λίστα ετικετών.

| Σημείωση
Από το GIMP-2.10.4, ο διάλογος γραμματοσειρών έχει επίσης πεδία ετικέτας φίλτρου και εισόδου. Αλλά το GIMP δεν δημιουργεί αυτόματα ακόμα ετικέτες από μεταδεδομένα γραμματοσειρών.

Σχήμα 15.66. Παράδειγμα

Σε αυτό το παράδειγμα, ορίζουμε μια «πράσινη» ετικέτα για τα πινέλα πιπεριάς και αμπελιού. Έπειτα, εισάγουμε «πράσινο» στο πεδίο εισόδου φίλτρο και έτσι εμφανίζονται μόνο πινέλα με πράσινη ετικέτα.

| Υπόδειξη
Για να δώσουμε σε μερικά πινέλα την ίδια ετικέτα μονομιάς, εμφανίστε τα πινέλα στην κατάσταση καταλόγου και χρησιμοποιήστε Ctrl+αριστερό πλήκτρο του ποντικιού στα επιθυμητά πινέλα.

Μπορείτε να διαγράψετε ετικέτες: επιλέξτε ένα πινέλο, έπειτα επιλέξτε μια ετικέτα στο πεδίο «εισαγωγή ετικέτας» και πατήστε το πλήκτρο διαγραφή. Όταν αυτή η ετικέτα έχει αφαιρεθεί από όλα τα πινέλα, εξαφανίζεται από τη λίστα.

3.6. Διάλογος παλετών |  | 3.8. Διάλογος γραμματοσειρών

Report a bug in GIMP Report a documentation error